《刻批点明诗七言律序》
明代·赵国璧

余自髫齿即与敬甫穆君友，时敬甫方为诸生，即以声诗自娱。比既登第，益复厌去举子业，一意为诗，既已取唐诗百家，披读得其要领乃复取。

国初以来，明诗百家，芟繁撮要，掇其七言律体若干首，汇成卷帙，拟与众共之，余阅之至竟，则见洪武永乐间诸诗，气浑沦不散。似唐之贞观永徽，宣德成化，文词渐入宏丽，似神龙开元。弘正嘉隆万历以来，若何仲默、李献吉、李于鳞、王元美诸人，皆以英迈之气，发弘深之思，磨盘岁月，流连光景，故与盛唐李杜岑王，诸大家，相颉颃，洋洋乎称风雅矣，穆君其用意勤哉，故余故僭为之说曰，一代非无诗之患，而不能选之患，非不能选之患，而不能身有之患，故般 倕辨材，惟其善断，伶伦审音，惟其善吹，易牙能尝淄渑之水，惟其能善味，盖三子惟身有之，故能辨之若此。

苟以舟楫之子而妄谈骐骥飞黄之步，被褐衣毳之夫，而与论既读穆君所选律，而复取穆君所自为律并读之，若花底晴云随杖屡，酒边明月迟羊何。山蜂迩日丛林外，竹乌狎人曲槛前。盈盈雾向栏边合，譪譪霞从树里飞。鸥鹭忘机能下客，波涛有信不关风。他乡生死同袍在，千里提携一剑存。即看鹏翼三天起，更作男溟万里飞。一别寒风吹木叶，几回芳信讬梅花。斗间气色归谈柄，天外云霞落酒觥。马度江乡秋草色，骖停河朔故人情。纷披木叶悲残景，突兀风云感壮心。斗外晴光霞闪闪，杯中寒影月沉沉 。集中此类甚多，未能悉举。要之皆空中之音，相中之色。为律家之上乘也。夫诗出必如穆君而后可以选诗，诗出于穆君选。而后可传所谓般倕矣。岂蹈于舟子褐夫之谈也耶。

穆君律诗凡百篇有奇，石拱辰氏手加批评，珍藏箧笥旧矣。余因取而置之集末，诚欲因兹选以知穆君。而又因穆君以重兹选也。余素不闲诗，然日与穆君游，备览其诗，而穆君又时时索余与石君为赓和之章，余亦尝为东家施也。观者其幸无以余选穆君诗，足重穆君，而因以倂知余乎，穆君近文寄余以塞下曲十绝，蓟门凯歌长句一首，绝则奇之文奇，即王昌龄复起，可知避席。长句写出旌旗变态，无异李广推堕胡儿及项羽河北大战两段。盖老杜为徒，而太白退舍矣。顾拘于律，不入刻，次第当又全刻出，余兹预为之先声，见敬甫诸体咸优，足擅词场也。万历九年岁辛仲春朔旦魏郡赵国璧伯完撰。

作者简介：赵国璧（1542-1591），字伯完（伯：因春秋五伯会盟于村庄附近的葵邱，完：完璧归赵之意）、子完，号全石，绰号“赵拐撇”，直隶大名府东明县古葵邱东赵庄人（现今属菏泽市牡丹区马岭岗镇赵庄村），明代著名政治人物，进士出身。明万历十年（1582）二月，例升为河南右参政（从三品），六月权臣张居正病逝后各路言官弹劾张居正，后被抄家。九月，赵国璧便以病为由而辞官回籍。万历十二年（1584）十月，赵国璧因受石星、穆文熙的影响也被重新启用，调任吏部，封中宪大夫（正四品）。因身体确有隐疾（拐撇），几年后就再次辞官归田，不再仕出。